
న్యూఢిల్లీ : అణ్వస్త్ర వ్యాప్తి నిరోధక రంగంలో భారతదేశ స్థాయి పెరగబోతోంది. అత్యంత కీలక సాంకేతిక పరిజ్ఞానాన్ని సాధించేందుకు అవకాశాలు రాబోతున్నాయి. విశిష్ట ఎగుమతుల నియంత్రణ వ్యవస్థ ‘వసినార్ ఎరేంజ్మెంట్’లో భారతదేశానికి సభ్యత్వం లభించింది.వసినార్ ఎరేంజ్మెంట్ గురువారం నిర్వహించిన సమావేశంలో భారతదేశానికి సభ్యత్వం కల్పించాలని నిర్ణయించింది. వియెన్నాలో జరిగిన రెండు రోజుల ప్లీనరీ సమావేశాల్లో ఈ నిర్ణయం తీసుకుంది. సభ్యత్వం కోసం వచ్చిన దరఖాస్తులను తమ సభ్య దేశాలు పరిశీలించాయని వసినార్ ఎరేంజ్మెంట్ ఓ ప్రకటనలో తెలిపింది. విధానపరమైన అంశాలు పూర్తి కాగానే భారతదేశం తమ 42వ సభ్య దేశం అవుతుందని తెలిపింది. వసినార్ ఎరేంజ్మెంట్లో భారతదేశానికి సభ్యత్వం రావడం వల్ల అణు సరఫరాదారుల బృందం (ఎన్ఎస్జీ)లో సభ్యత్వం కోసం పట్టుబట్టే అవకాశం వస్తుంది. ఎన్ఎస్జీలో ప్రస్తుతం 48 దేశాలకు సభ్యత్వం ఉంది.అణ్వస్త్ర వ్యాప్తి నిరోధక ఒప్పందంపై సంతకం చేయకపోయినప్పటికీ భారతదేశానికి వసినార్ ఎరేంజ్మెంట్లో సభ్యత్వం రావడం విశేషం. సంప్రదాయ ఆయుధాలు, ద్వంద్వ వినియోగ వస్తువులు, సాంకేతిక పరిజ్ఞానాల బదిలీలో పారదర్శకత, బాధ్యత పెరిగేందుకు ఇది దోహదపడుతుంది.

newdhilly : anvastra vyaapti nirodhaka rangamlo bharatadesa sthaayi peragabotondi. atyanta keelaka saanketika parignaanaanni saadhinchaenduku avakaasaalu rabotunnayi. visishta egumatula niyantrana vyavastha ‘vasinar erangement’loo bhaaratadesaaniki sabhyatvam labhinchindi.vasinar erangement guruvaram nirvahinchina samavesamlo bhaaratadesaaniki sabhyatvam kalpinchaalani nirnayinchindi. viyennaalo jarigina rendu rojula pleanery samavesallo ee nirnayam teesukundi. sabhyatvam kosam vachina darakhaastulanu tama sabhya deshaalu pariseelinchaayani vasinar erangement oo prakatanalo telipindi. vidhaanaparamaina amsaalu puurti kagane bharatadesam tama 42va sabhya desham avutundani telipindi. vasinar erangementlo bhaaratadesaaniki sabhyatvam ravadam valla anhu sarafaraadaarula brundam (nsg)loo sabhyatvam kosam pattubatte avakaasam vastundi. nssglo prastutam 48 deshaalaku sabhyatvam undi.anvastra vyaapti nirodhaka oppandampai santakam cheyakapoyinappatiki bhaaratadesaaniki vasinar erangementlo sabhyatvam ravadam visesham. sampradaaya aayudhaalu, dwandva viniyoga vastuvulu, saanketika parignaanaala badileelo paaradarsakata, baadhyata perigenduku idhi dohadapadutundi.